CELEX: 32016R0885
Language: et
Date: 2016-06-03 00:00:00
Title: Komisjoni rakendusmäärus (EL) 2016/885, 3. juuni 2016, millega muudetakse määrust (EL) nr 37/2010 seoses toimeainega eprinomektiin (EMPs kohaldatav tekst)

4.6.2016   
            
            
               ET
            
            
               Euroopa Liidu Teataja
            
            
               L 148/1
            
         KOMISJONI RAKENDUSMÄÄRUS (EL) 2016/885,
   3. juuni 2016,
   millega muudetakse määrust (EL) nr 37/2010 seoses toimeainega eprinomektiin
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:
   
               (1)
            
            
               Määruse (EÜ) nr 470/2009 artiklis 17 on nõutud, et liidus loomakasvatuses kasutatavates biotsiidides või toiduloomade veterinaarravimites kasutamiseks ette nähtud farmakoloogiliste toimeainete jääkide piirnormid (edaspidi „jääkide piirnormid“) tuleb kehtestada määrusega.
            
         
               (2)
            
            
               Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
            
         
               (3)
            
            
               Eprinomektiin on juba lisatud sellesse tabelisse lubatud toimeainena veiste, lammaste ja kitsede puhul, kohaldatav lihaskoe, rasvkoe, maksa, neerude ja piima suhtes. Selle aine jaoks lammaste ja kitsede lihaskoe, rasvkoe, maksa, neerude ja piima puhul sätestatud ajutised jääkide piirnormid kaotavad kehtivuse 30. juunil 2016.
            
         
               (4)
            
            
               Pärast täiendavate andmete esitamist ja hindamist soovitas veterinaarravimite komitee, et eprinomektiini jaoks lammaste ja kitsede puhul lubatud ajutised jääkide piirnormid tunnistataks lõplikuks.
            
         
               (5)
            
            
               Kooskõlas määruse (EÜ) nr 470/2009 artikliga 5 kaalub Euroopa Ravimiamet (edaspidi „ravimiamet“) võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (6)
            
            
               Ravimiamet leidis, et eprinomektiini kehtiva kande laiendamine kõigile mäletsejalistele on asjakohane.
            
         
               (7)
            
            
               Seepärast tuleks määrust (EL) nr 37/2010 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse kanne toimeaine eprinomektiini kohta järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Eprinomektiin
                  
                  
                     Eprinomektiin B1a
                  
                  
                     Kõik mäletsejalised
                  
                  
                     50 μg/kg
                     250 μg/kg
                     1 500  μg/kg
                     300 μg/kg
                     20 μg/kg
                  
                  
                     Lihaskude
                     Rasvkude
                     Maks
                     Neerud
                     Piim
                  
                  
                     KIRJE PUUDUB
                  
                  
                     Antiparasiitikumid/endo- ja ektoparasiitide vastased ained“